CELEX: 32020R1019
Language: hu
Date: 2020-07-13 00:00:00
Title: A Bizottság (EU) 2020/1019 végrehajtási rendelete (2020. július 13.) az (EU) 2015/840 végrehajtási rendelet módosításáról

14.7.2020   
               
               
                  HU
               
               
                  Az Európai Unió Hivatalos Lapja
               
               
                  L 225/13
               
            
         A BIZOTTSÁG (EU) 2020/1019 VÉGREHAJTÁSI RENDELETE
         (2020. július 13.)
         az (EU) 2015/840 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendeletre (1) és különösen annak 27. cikke (5) bekezdésére,
         mivel:
         
                     (1)
                  
                  
                     Az (EU) 2015/840 bizottsági végrehajtási rendelet (2) 5. cikkének (2) bekezdése értelmében egy adott pénzügyi évben a felelős hatóságok által végzendő helyszíni operatív ellenőrzések legalább a 20 %-át lefedik azoknak a projekteknek, amelyek az adott pénzügyi évben kerülnek végrehajtásra.
                  
               
                     (2)
                  
                  
                     A tagállamokat rendkívüli módon érintették a Covid19-világjárvány következményei. A válsághelyzet szükségesé tette, hogy a tagállamok a szabad mozgásra vonatkozó korlátozásokat vezessenek be a területükön, ami megnehezíti a helyszíni ellenőrzések elvégzését.
                  
               
                     (3)
                  
                  
                     Annak érdekében, hogy a felelős hatóságok rugalmasan végezhessék az előírt helyszíni operatív ellenőrzéseket, helyénvaló módosítani a meglévő szabályokat annak elkerülése céljából, hogy késedelem történjen a záróelszámolási eljárásban. Ezt a rugalmasságot annak lehetővé tételével kell elérni, hogy a felelős hatóságok a programozási időszak későbbi szakaszában is elvégezhessék a helyszíni operatív ellenőrzéseket, ha a Covid19-világjárvány miatt az adott pénzügyi évben nem valósítható meg az abban a pénzügyi évben végrehajtásra kerülő projektek legalább 20 %-ának ellenőrzése.
                  
               
                     (4)
                  
                  
                     Az 514/2014/EU rendelet kötelezi Írországot, így e rendelet kötelező e tagállamra nézve.
                  
               
                     (5)
                  
                  
                     Az 514/2014/EU rendelet kötelezi az Egyesült Királyságot, így e rendelet kötelező az Egyesült Királyságra nézve. A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (3) 138. cikke szerint az alkalmazandó uniós jog – beleértve a pénzügyi korrekciókra és a számlaelszámolásra vonatkozó szabályokat is – 2020. december 31. után továbbra is alkalmazandó az Egyesült Királyságra mindaddig, amíg az említett uniós programok és tevékenységek lezárulnak.
                  
               
                     (6)
                  
                  
                     Dániára nézve sem az 514/2014/EU rendelet, sem e rendelet nem kötelező.
                  
               
                     (7)
                  
                  
                     Tekintettel a Covid19-világjárvánnyal kapcsolatos helyzet sürgősségére, helyénvaló, hogy ez a rendelet az Európai Unió Hivatalos Lapjában való kihirdetésének napján lépjen hatályba.
                  
               
                     (8)
                  
                  
                     Az e rendeletben előírt intézkedések összhangban vannak az 514/2014/EU rendelet 59. cikkének (1) bekezdésével létrehozott menekültügyi, migrációs és integrációs, valamint belső biztonsági alapokkal foglalkozó közös bizottság véleményével.
                  
               
                     (9)
                  
                  
                     Az (EU) 2015/840 végrehajtási rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2015/840 végrehajtási rendelet 5. cikkének (2) bekezdése helyébe a következő szöveg lép:
            
               
                  „(2)   Az N pénzügyi évben végzett helyszíni operatív ellenőrzések legalább a 20 %-át lefedik azoknak a projekteknek, amelyek az 514/2014/EU rendelet 39. cikkében említett, megfelelő éves beszámolóban bejelentettek szerint az adott pénzügyi évben kerülnek végrehajtásra. Ha a Covid19-világjárvány miatt ezt a minimumot az N pénzügyi évben nem lehet elérni, az N pénzügyi évben el nem végzett ellenőrzéseket a programozási időszak egy későbbi szakaszában kell elvégezni.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet a Szerződéseknek megfelelően teljes egészében kötelező, és közvetlenül alkalmazandó a tagállamokban.
            Kelt Brüsszelben, 2020. július 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 150., 2014.5.20., 112. o.
         
         
            (2)  A Bizottság (EU) 2015/840 végrehajtási rendelete (2015. május 29.) a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló 514/2014/EU európai parlamenti és tanácsi rendelet szerinti felelős hatóságok által végzett ellenőrzésekről (HL L 134., 2015.5.30., 1. o.).
         
            (3)  HL C 384I., 2019.11.12., 1. o.